ΓΡΑΠΤΗ ΕΡΩΤΗΣΗ E-1581/99

υποβολή: Glyn Ford (PSE) προς την Επιτροπή

(1 Σεπτεμβρίου 1999)

Θέμα: Οδηγία περί των κανόνωνγιεινής στην παραγωγή μαλακίων

Γνωρίζει η Επιτροπή τον αντίκτυπο της οδηγίας 91/0492/ΕΟΚ(1) σε όσους αλιεύουν μαλάκια στα ύδατα που ταξινομούνται στην κατηγορία Γ; Η ταξινόμηση πραγματοποιείται βάσει του ελέγχου που γίνεται με τη μέθοδο E.Coli, μια διεργασία ανάλυσης η οποία δεν αποτελεί τον κατάλληλο δείκτη για τα μαλάκια των οποίων η νόσος οφείλεται σε ιό και όχι σε βακτηρίδιο. Επιπλέον, θεωρείται ακατάλληλη η εφαρμογή των σχετικών κανόνων στα μύδια που προορίζονται για μαγείρεμα και, κατά συνέπεια, παρουσιάζουν μικρότερους κινδύνους για τη δημόσιαγεία σε σχέση με τα στρείδια, τα οποία κατά παράδοση καταναλώνονται ωμά. Τα μέσα διαβίωσης των αλιέων του ποταμού Teign, o οποίος βρίσκεται στο όριο μεταξύ των κατηγοριών Β και Γ, απειλούνται από την εφαρμογή των εν λόγω κανόνων στα μύδια. Προτίθεται η Επιτροπή να επανεξετάσει επειγόντως την οδηγία, ούτως ώστε να επιβιώσει η μακρά παράδοση της αλιείας μαλακίων;

(1) ΕΕ L 268 της 24.9.1991, σελ. 1.

Απάντηση του κ. Byrne εξ ονόματος της Επιτροπής

(5 Νοεμβρίου 1999)

Η παρακολούθηση των ζωνών παραγωγής για την ταξινόμηση που προβλέπεται στο κεφάλαιο I του παραρτήματος της οδηγίας του Συμβουλίου 91/0492/ΕΟΚ της 15 Ιουλίου1991 περί καθορισμού τωνγειονομικών κανόνων που διέπουν την παραγωγή και τη διάθεση στην αγορά ζώντων διθύρων μαλακίων βασίζεται στο συνολικό αριθμό κολοβακτηριδίων κοπράνων ή E coli. Αυτή η ταξινόμηση αφορά τις ζώνες παραγωγής ζώντων διθύρων μαλακίων και καθορίζει κατά πόσον ζώντα δίθυρα μαλάκια μπορούν να διατίθενται για άμεση ανθρώπινη κατανάλωση ή πρέπει να καθαρίζονται ή να μετεγκαθίστανται.

Τα μικροβιολογικά κριτήρια που ισχύουν για την παραγωγή βρασμένων μυδιών προς διάθεση στο εμπόριο καθορίζονται από την απόφαση της Επιτροπής 93/0051/EEC της 15 Μαΐου 1992 σχετικά με τα μικροβιολογικά κριτήρια που εφαρμόζονται στην παραγωγή βρασμένων μαλακοστράκων και μαλακίων(1).

Αφετέρου, η Επιτροπή, για να εξασφαλίσει ένα αποτελεσματικό σύστημα παρακολούθησης με σκοπό τον έλεγχο παρουσίας ιών και την καθιέρωση ορίων ιικής και βακτηριολογικής μόλυνσης,πέβαλε πρόταση για απόφαση του Κοινοβουλίου και του Συμβουλίου σχετικά με τα εργαστήρια αναφοράς για τον έλεγχο των μολύνσεων των διθύρων μαλακίων(2) από βακτήρια και ιούς. Το Κοινοβούλιο εξέδωσε γνωμοδότηση(3) και το Συμβούλιο ενέκρινε την πρόταση, αφού άλλαξε τη νομική βάση από το άρθρο 100Α στο άρθρο 43 της συνθήκης ΕΚ, στις 29 Μαΐου 1999, με την απόφαση του Συμβουλίου 1999/0313/EC της 29 Μαΐου 1999 σχετικά με τα εργαστήρια αναφοράς για τον έλεγχο των μολύνσεων των διθύρων μαλακίων(4) από βακτήρια και ιούς.

Η Επιτροπή ετοιμάζει σήμερα γενική αναθεώρηση της κοινοτικής νομοθεσίας σχετικά με τηνγιεινή των τροφίμων, στην οποία συμπεριλαμβάνεται αναθεώρηση της νομοθεσίας που διέπει την παραγωγή και τη διάθεση στην αγορά προϊόντων ζωικής προέλευσης.

Σχετικά με τον ποταμό Teign έχει πρόσφατα καθορισθεί ότι εμπίπτει στην οδηγία του Συμβουλίου 79/0923/EEC περί της απαιτούμενης ποιότητας τωνδάτων για οστρακοειδή. Η προστασία που παρέχεται από αυτό τον καθορισμό της ποιότητας τωνδάτων για οστρακοειδή θα πρέπει με τον καιρό να οδηγήσει σε μείωση της μόλυνσης.

(1) ΕΕ L 13 της 21.1.1993.

(2) ΕΕ C 267 της 3.9.1997.

(3) ΕΕ C 304 της 6.10.1997.

(4) ΕΕ L 120 της 8.5.1999.